b'\n_START_ARTICLE_\nCiorb\xc4\x83 r\xc4\x83d\xc4\x83u\xc8\x9bean\xc4\x83\n_START_SECTION_\nProvenien\xc8\x9b\xc4\x83\n_START_PARAGRAPH_\nDup\xc4\x83 cum \xc3\xaei spune \xc8\x99i numele, ciorba r\xc4\x83d\xc4\x83u\xc8\x9bean\xc4\x83 a fost preparat\xc4\x83 prima dat\xc4\x83 \xc3\xaen municipiul R\xc4\x83d\xc4\x83u\xc8\x9bi din jude\xc8\x9bul Suceava prin anii 70. Cea care a inventat acest sortiment de ciorb\xc4\x83 este Cornelia Dumitrescu. Gospodina a introdus pui \xc3\xaen Ciorb\xc4\x83 de burt\xc4\x83, la insisten\xc8\x9bele so\xc8\x9bului, care dorea ciorb\xc4\x83 de burt\xc4\x83 cu gust de pui. La scurt timp a introdus re\xc8\x9beta \xc8\x99i \xc3\xaen meniul restaurantului \xc3\xaen care lucra. Ciorba a fost apreciat\xc4\x83 chiar \xc8\x99i de c\xc4\x83tre turi\xc8\x99ti str\xc4\x83ini, care au \xc8\x99i cerut re\xc8\x9beta. Mul\xc8\x9bi buc\xc4\x83tari sau patroni de restaurante au introdus re\xc8\x9beta \xc3\xaen localurile lor.\n_START_SECTION_\nMod de preparare\n_START_PARAGRAPH_\nIngrediente: piept de pui, sm\xc3\xa2nt\xc3\xa2n\xc7\x8e, 3 g\xc4\x83lbenu\xc8\x99uri, 2 morcovi, 2 ardei, o ceap\xc4\x83, 3 c\xc4\x83\xc8\x9bei de usturoi_NEWLINE_Se cur\xc4\x83\xc8\x9b\xc4\x83 legumele, se spal\xc4\x83 pieptul de pui si se pun toate la fiert \xc3\xaentr-o oal\xc4\x83. Se adaug\xc4\x83 sare dup\xc4\x83 gust \xc8\x99i se las\xc4\x83 la foc p\xc3\xa2n\xc4\x83 se fierb toate ingredientele. Dup\xc4\x83 ce s-au fiert toate, se trage oala de pe foc, se scot legumele \xc8\x99i puiul \xc8\x99i se las\xc4\x83 la r\xc4\x83cit. Morcovii se taie cubule\xc8\x9be, iar din oala cu sup\xc4\x83 \xc3\xaen care au fiert toate ingredientele se ia o ce\xc8\x99cu\xc8\x9b\xc4\x83 de sup\xc4\x83 \xc8\x99i se las\xc4\x83 la r\xc4\x83cit. _NEWLINE_Se amestec\xc4\x83 cele 3 g\xc4\x83lbenu\xc8\x99uri cu sm\xc3\xa2nt\xc3\xa2n\xc4\x83 p\xc3\xa2n\xc4\x83 la omogenizare, apoi usturoiul pisat \xc3\xaempreun\xc4\x83 cu ce\xc8\x99cu\xc8\x9ba de sup\xc4\x83 l\xc4\x83sat\xc4\x83 la r\xc4\x83cit. Se repune pe foc oala cu sup\xc4\x83 \xc8\x99i se adaug\xc4\x83 compozi\xc8\x9bia realizat\xc4\x83 mai sus din g\xc4\x83lbenu\xc8\x99uri. Se pune \xc8\x99i pieptul de pui desf\xc4\x83cut fidelu\xc8\x9b\xc4\x83 \xc8\x99i morcovii. Se mai fierbe un minut \xc8\x99i se ia oala de pe foc.'